MTÜ Eesti Kodukaunistamise Ühenduse üldkogu koosoleku protokoll

 01.07.2022 nr 69

Algus: 01.07.2022, kell 14.00

Lõpp: 01.07.2022, kell 16.00

Protokollija: Meeli Veia

Päevakord:

1. Üldkoosoleku juhataja valimine
2. Üldkoosoleku päevakorra kinnitamine
3. Juhatuse ülevaade 2021-aastast
4. Revisjoni komisjoni ülevaade 2021.aasta ühingu tegevusest
5. Majandusaasta aruande kinnitamine (Lisa1)
6. Kuldse teenetemärgi andmise ettepanek (Lisa 2)
7. Arutelu Eesti Kodukaunistamise liikumise ajaloo raamatust
8. Koosolekul kerkinud küsimused

Päevakord:

1. Üldkoosoleku juhataja valimine

**Kristiina Kupper:** Enne kui hakkame koololekuga pihta, tuleb meil valida koosoleku juhataja. Kas on ettepanekuid?

**Meeli Veia:** Kuna vabatahtlikke ei ole, siis teen ettepaneku, valida koosoleku juhatajaks Kristiina Kupper.

Hääletamine:

Poolt: 24

Erapooletu: 1

Vastu: 0

**Otsustati:** Kinnitada koosoleku juhatajaks Kristiina Kupper.

1. Üldkoosoleku päevakorra kinnitamine

**Kristiina Kupper:** Päevakorra muutmise kohta eelnevalt ettepanekuid ei tulnud, kas kinnitame tänase päevakorra?

Hääletamine:

Poolt: 25

Erapooletu:0

Vastu:0

**Otsustati:** Kinnitada 1.juuli 2022 üldkogu koosoleku päevakord,

1. Juhatuse ülevaade 2021-aastast

**Kristiina Kupper:** Ülevaade eelarve 2021.a tuludest: Sponsorite arved said esitatud detsembris, need laekusid sel aastal.

EVP kantseleist meile eraldatud tegevustoetus 18317.-, puhtalt albumite müügist: 6379.50, sponsorid: 1900.- + Icepa toetus on paber, trükk soodsamalt ca 1500.- eest.

Lipukultuuri arendamiseks oleme rahandusministeeriumilt saanud 2525.-

Muud laekumised: 3.25 on intress.

Kulutuste poole pealt oli 473,50 ei hakanud keerutama,

Kulude poolelt on 2021.aastal: Presidendi kantselei poolt eraldatud 18317.- eurost jäi kulutamata 473,50, ei hakanud keerutama, aruandes sai näidatud ka, et ei saanud seoses covidile kasutada, meile anti luba kulutada see sel aastal.

Suurimad kulud personalile: albumisse tekstid ja fotode valik, tõlketööd, IT- ja juhatuse tasud. Lisaks tegevuskulud: koosolekud, majandusaasta revideerimine, transport, raamatupidamine, pangateenused.

Omavahendite poole pealt 7200.- asemel me kulutasime 954.49, suutsime nii majandada.

2022.aasta seis: Riigi eelarvest vähendati lepingu maksumust 20% vähem, kevadel sai ka räägitud. Muude laekumiste all on märgitud see eelmise aasta jääk.

Selle aasta sponsorrahad on laekunud. Sel aastal on albumi müügist laekunud 1010.-

Kulud sel aastal vähe kulutanud: juhatuse liikmete töötasud koos maksudega, IT-kulud, raamatupidamine, ettenägematud kulud (kaastundeavaldus), pangateenused.

Panga jääk hetkel 42425,46.

* Husqvarna ja Juhani Puukool jätkavad meiega koostööd
* Tikkurila/Vivacolor jätkab samuti kuid sooviks välja panna eriauhinda – kaunilt värvitud maja? Hetkel ei tea, kuidas või mida, ei tea. Ka ei tea, kas president on nõus. Kui ajaloo peale mõelda on majade värvimine juba president Pätsi ajal väga teemaks.

**Meeli Veia:** Kas on küsimusi? Kui ei ole, annan sõna edasi Kristiinale.

**Kristiina Kupper**: Meie tegemistest 2021.aastal:

Konkurss on läbi viidud. Tunnustus anti välja kõigis kategooriates. Album anti välja nagu alati aga EV presidendi tänuüritus jäi ära.

Koostöös rahandusministeeriumiga sai 150 kodu regionaalministri mastivimpli ja tänukirja. Kajastus meie tegevusele oli päris suur, nii maakondlikus, kui kohaliku omavalitsuse tasandil.

Info kogumist toimunud üritustest ja meie tegevusest me jätkame.

Kas juhatuse töö ja tegemiste kohta on küsimusi?

**Meeli Veia:** Aare Kittaski kriitika võtan väga omaks, kodulehega toimetamine ei ole mul väga õnnestunud, Facebookiga saan paremini hakkama. Nüüd mul on .Facebookis olemas ka administraatori õigused, saan kõik muudatused, ettepanekud ja info edastada. Kodulehega on nii, et koogu info edastan IT-poisile aga muudatuste sisse viimine toimub aeglasemalt ja mõningase hilinemisega.

**Sirje Turta**: Kas Aare ettepanekud on sisse viidud?

**Meeli Veia**: Osad on sisse viidud, osadega ei ole jõudnud veel, üldkoguliikmete nimekirjadega tegeleme. Volinikekogu liikmete andmetega on korras, muudatused toimivad jooksvalt.

**Kristiina Kupper:** Mõningased segadused on seotud teenusepakkujaga, võib-olla oleme sunnitud üle minema gmaili ja ka see tekitab segadust. On inimesi, keda ei ole me kätte saanud ja nad on meil ikka nimekirjas.

**Aare Kittask**: Kas meie kodulehte enam ei korrastatagi? Nimelt seal on juttu 2020 aasta konkursist, pole aga millegipärast 2021 aastat. Üldkoosoleku protokolli leian viimasena 19.03.2019, samas tean, et neid on hiljem veel olnud.

Teeksin ettepaneku, et liikmete nimekirja korrastataks vähemalt paari aasta tagant, selgitamaks nö surnud liikmed. Pole ju mõtet hoida nimekirjas neid, kes pikemat aega ei osale ühenduse töös või on hoopis meie hulgast lahkunud nagu näiteks Kalmer Sarv.

2021 majandusaasta aruande juures peaks olema ka revisjonikomisjoni akt, kuid kahjuks seda ma ei leia. Ühtlasi jääb arusaamatuks mille alusel on arvestatud palgakulu, kui seda pole üldkoosoleku poolt paika pandud (põhikirja punkt 58.7).

Kas põhikirja punkt 9-t enam ei täideta?

Palun üle vaadata ja täpsustada ka seni EKKÜ poolt tunnustuse saanute nimekiri, mille kohta olen juba varasemalt juhtinud Meeli tähelepanu.

1. Revisjoni komisjoni ülevaade 2021.aasta ühingu tegevusest

**Leo Filippov**: Koosseis Kristiina Kupits – finantskontrollör, tema ettepanekud/märkused on kõik aktis sees.

Revisjonikomisjon tuvastas sel korral väikse vastuolu põhikirjaga – majandusaastaaruanne oleks pidanud olema esitatud veebruaris ja revisjonikomisjoniakt oleks pidanud olema esitatud märtsis aga kuna oli tegemist üleminekuaastaga ja raamatupidaja vahetusega, siis on eksitus mõistetav.

Finantskontroll: alusdokumendid on läinud paremaks, algdokumendid on korrektsemalt vormistatud, paremini põhjendatud.

Käibemaks: saame tagasi küsida ainult müüdud albumitelt, mitte kingituseks jagatud raamatutelt. Summa, õnneks, ei ole väga suur.

Rahaline seis on EKKÜl hetkel hea, põhjus võib olla selles, et me ei saanud, seoses coronaga, kõiki oma tegevusi ellu viia. Saame julgelt edasi tegutseda,

Juhatuse tegevusaruanne on sel korral põhjalikum, tegevused üksikasjalikult kajastatud.

Need teemad, mille tõstatas Aare Kittask, need kajastusid põhiosas, kajastusid ka komisjoni ettepanekutes.

Juhiti tähelepanu põhikirjale - põhikirja numeratsioon on paigast ära, samas ei ole laekunud ühtegi ettepanekut, et peaks põhikirja kallale minema.

Aare Kittask on juhtinud tähelepanu põhikirja p 9-le – tõsisem liikmete nimekirja korrastamine.

Kristiina Baumeister tegi ettepaneku, vanade albumitega vajalik tegeleda ja mis nendest saab. Samuti vaja kodulehega tegeleda ja samuti ka Facebookiga. Äkki moodustada toimkond, kes aitaks sotsiaalmeediat parendada, nii kodulehte, kui Facebooki. Oluline on, et kedagi ei jäeta üksi oma töökoormusega.

Juttu oli ka eesti sisesest reisist, mis erinevatel põhjustel on ära jäänud. Oleks ikka hea väljasõite korraldada, need liidavad ning motiveerivad meid ja aitavad kaasa uute liikmete kaasamisel.

Varem oli juhatuses rohkem liikmeid, äkki hakata mõtlema kolme juhatuse liikme peale, et jagada töökoormust ja olla paremini pildis.

Kas on küsimusi, ettepanekuid??

Hea on tõdeda, et inimesed julgevad pöörduda ja rääkida.

Revisjonikomisjoniliikmed Kristiina Kupits ja Marika Saks on valmis jätkama senise juhatuse juhtimise ajal veel ühe aasta.

Täname juhatust tehtud töö eest ühenduse juhtimisel ja ühenduse tööplaani ellu viimisel!

1. Majandusaasta aruande kinnitamine (Lisa1)

**Kristiina Kupper**: Panen hääletusele majandusaasta aruande kinnitamise, vastavalt revisjonikomisjoni ettepanekule.

Hääletamine:

Poolt: 30,

Vastu: 0

Erapooletu: 0

**Otsus:** Kinnitada 2021.aasta majandusaastaaruanne.

1. Kuldse teenetemärgi andmise ettepanek (Lisa 2)

**Kristiina Kupper**: Teen ettepaneku esitada Arvi Altmäe EKKÜ kuldse teenetemärgi laureaadiks ja teha sellekohane ettepanek EV presidendi kantseleile.

Hääletuse tulemus: ühehäälne

**Otsus:** EKKÜ teeb EV presidendile ettepaneku, esitada Arvi Altmäe EKKÜ kuldse teenetemärgi laureaadiks

**Leo Filippov**: Kui me nüüd kodulehte korrastame, siis võiks olla ka pilt, kes on selle märgi saanud, eriti kuldmärgi. Neid ei ole palju.

1. Arutelu Eesti Kodukaunistamise liikumise ajaloo raamatust

**Kristiina Kupper**: On jäänud üks tõsine küsimus. EKKÜ tegevus on üsna pikaajaline ja praegu on veel elus inimesi ning leida maamärke, et ajalooraamatut koostada. Pisut olen Tiina Tallinnaga arutanud ja ta on oma mõtted ka edastanud.

Oleme arutanud, kuidas seda raamatut üles ehitada, Ajalugu algab esimese eesti ajast peale. Tiina Tallinn pakub siiski, et ta võiks alustada veidikene kaugemast ajaloost, siis kaks suuremat teemat: kodu puhtus ja esteetika, siis selle paigutus riigistruktuuris ja organisatsioon ning eesmärgid, mida planeeriti, mida kujundati, mida ei jõutud ära teha aga mõtted jäid, pärast sõjajärgne, enesest lugupidav väljendus aiandus-, mesindusseltside näol. Äkki Ene aitab seda perioodi kujundada, Tiina võtaks endale enne II maailmasõda olnud perioodi. Küsimus: kas see peaks olema joonealuste, konkreetsete viidetega, et kes tulevikus soovib, saab edasi uurida. Või teha selline lihtnelugemine?

**Sirje Turta:** Selleks peab äkki olema komisjon, kes alustab, kes panustab?

**Kristiina Kupper**: Ja, kindlasti ei ole see ühe inimese töö. Siinkohal oleks äkki Arvi see, kes koguks taasiseseisvunud eestiaegse materjali kokku või oled juba ka midagi kokku kirjutanud?

Oluline oleks, et need inimesed saaksid kuidagi kokku ja hakkaksid tööga peale. Iseenesest oleme volinikekogus oleme arutanud, et alustaks ühingu rahadega ja siis kaasaks sponsoreid, et lõpuks selguks, palju me EKKÜ raha peame kasutama. See oleks üks koht kus ühingu raha oleks väärikalt kasutatud.

Paari aasta pärast on ühingul 90.aastapäev, 2026.aastal. See oleks ilus aeg raamat välja anda.

Tiina Tallinn oleks sügisest valmis hakkama kirjutama aga kõik mõtted ja ettepanekud on teretulnud.

**Sirje Turta:** Eelkõige tuleb kondikava paika panna ja alati tuleb selleks leida raha, kõik kulud tuleb enne kokku leppida, ligikaudsed summad paika panna, et pärast ei oleks probleeme. Osad inimesed on valmis aitama tasuta aga mõni soovib raha, finantsi pool oleks paigas.

**Kristiina Kupper**: Ennekõike oleks vaja nn selgroog saada paika, näit: mitu lehekülge üldse tuleb, kas 400 lk või 700 lk, pildid oleks väga olulised, mis kasvatavad mahtu.

Kuskilt tuleks alustada.

Kindlasti tuleb vaadata, kui palju keegi oma perioodi tahab ja saab kajastada, kas keegi soovib kedagi appi või teab kedagi, kes omab mingist perioodist informatsiooni. Võib ju lausa autorite kollektiiv olla ja see võib olla piiramatu.

Alles hiljem, kui materjal on koos, tuleb hakata redigeerima, kohendama, parendama, et sellest saaks esindusalbum või -raamat, ikkagi tegutseme ju EV presidendi nime all.

Kas on ettepanekuid, kuidas edasi minna? Vabatahtlikke? Kes on nõus vedama seda projekti, EKKÜ juhatus on igati abiks aga kes võtaks seda vedada?

**Ene Pajula**: Kas Tiina Tallinn ise ei sooviks sellega tegeleda?

**Kristiina Kupper**: Jah, ta ei soovinud vedada jah.

**Arvi Altmäe**: Kas see, mida me kunagi Erkiga läbi arutasime, võiks jääda või on teisi mõtteid?

**Kristiina Kupper**: ina ütlen, et kõik ettepanekud on teretulnud aga kuidas seda kõige huvitavamalt ja paremini oleks võimalik lahterdada, ma ei tea.

**Arvi Altmäe**: Olen Erki Holmbergiga arutanud ja mina saan asjast niimoodi aru, et kui me jälgime kogu seda arengut, on EV president see, kelle ümber see elu käib. Sellepärast ongi minu ettepanek, et tekitada perioodid lähtuvalt EV presidentidest, president Pätsi tegevus, Nõukogude Liidu ajal olid teised asjad aga nüüd jälle presidendid, kelle ümber kogu tegevus käib, mingil määral panustanud sellesse, midagi on nad algatanud kogu selles liikumises. Olemas on mingi mustand aga kui siinviibijad ütlevad et ei sobi, siis saab arutada, kuidas sobib.

**Kristiina Kupper**: Ka see on üks tee ja võimalus, igatepidi loogiline, tore lähenemine.

Oluline oleks moodustada töögrupp, kes seda asja suudaks alustada ja pakub välja suuna, mida mööda liikuma hakata.

Oluline, kas meil on see töögrupp võimalik kokku panna.

**Sirje Turta:** Äkki Jüri muru oleks üks inimene, kes kuuluks töögruppi, kes jagaks oma teadmisi, hakkaks tasa-pisi tegutsema, Leo Filippov võiks olla töörühma juht.

**Jüri Muru**: Ei mina, ei soovi sellega hakata tegelema.

**Leo Filippov:** Mina ei julgeks olla juht, ma olen pigem insener kui kirjutaja aga äkki peatoimetaja leiaks väljast, kes oleks spetsialist, kes oskaks meie toimetatud materjaliga töötada.

**Kristiina Kupper**: Kunagi on andnud välja raamatu Piret Müüripeal, see oli vist esimesi nn albumeid?

**Leo Filippov**: Meil on vaja jõuda toimkonnani, saan aru, et Tiina (Tallinn) on valmis panustama, sina, Ene (Pajula) peaksid osalema, uurima vanemat aega, Alati saab abilisi juurde otsida.

**Arvi Altmäe**: Üks oluline aeg on ikkagi see nõukogude aeg, see on see, mis näitab eestlaste vaimu, kodukaunistamise konkurss ei surnud ära, kolhoosid, sovhoosid korraldasid oma konkursse. Oluline oleks ka seda aega dokumenteerida. Et, Ene (Pajula) alustas selle perioodi uurimisega.

**Kristiina Kupper**: Me peame kusagilt alustama, alustame või rahast, natuke on meil endil olemas, tuleb leida sponsoreid, ehk ka meie, olemasolevad sponsorid löövad kaasa ja sina Arvi (Altmäe), sul on ka sponsoreid.

**Arvi Altmäe**: Ja, loomulikult on mul olemas huvitatuid aga mina ei saa lepinguid sõlmida

**Kristiina Kupper**: Ei, selle taha asi seisma ei jää, kui on olemas toetajaid, saame ka lepingud sõlmida. Stardiks, ei ole raha probleem, sponsoreid on kindlasti juurde vaja leida, saab kirjutada ka projekte.

**Arvi Altmäe**: Kui sina, Ene (Pajula), olid valmis seda nõukogude aega kajastama, sain mina taha sponsori – põllumajandusministeerium, tänu sellele, et tolle aegne minister tuli kaasa aga oli üks tingimus – haridusministeerium peab tulema kaasa aga see ei õnnestunud, sinna meil raha jäi. Aga kui me praegu suudame põllumajandusministeeriumile suudame tutvustada üldist tervikut, millest üks osa on nõukogude aeg, siis usun küll, et ministeerium tuleb kaasa.

**Kristiina Kupper**: Kultuurkapital toetab ka raamatute väljaandmist. Kui autorid ja sisu olemas, siis saab sealt küsida. Ja kui EV Presidendi kantseleile tutvustada raamatu mõtet, on äkki ka võimalus saada tuge.

**Arvi Altmäe**: Kunagi kui alustasime Husqvarnaga, sai teha kokkulepe, ta oleks ka võimalik aitama

**Leo Filippov**: Olen toikonnas valmis kaasa lööma, mõtteid jagama.

**Meeli Veia**: Teeme nii, Enel on midagi olemas, Arvi samuti, sul ka midagi, mingid mälestused. Valter Haamer, äkki saab sealt midagi, Anne võtab ühendust, äkki saab sealt ka midagi.

**Leo Filippov**: Kes siis saaks olemas olla? Tiina Tallinn? Saaks kontseptsiooni paika. Faktid paika, isiklikud mälestused, siiski ka presidendiga seos peaks olema. Kindlasti EKKÜ areng, muutumine.

**Kristiina Kupper:** Saan aru, et midagi on koos?

**Leo Filippov**: Kes siis jääb?

**Kristiina Kupper**: Meeli, koondab materjali

**Leo Filippov**: Teen ettepaneku, Arvi on omi mõtteid jaganud, Tiina mõtteid on juba jagatud. Hakkame tööle, see võtab aega.

1. Koosolekul kerkinud küsimused